Ο **Ματάις Μπριλ** (φλαμανδικά: **Matthijs Bril** ή **Matthijs Bril de Jonge** 1550, Αμβέρσα – 8 Ιουνίου 1583, Ρώμη) ήταν Φλαμανδός ζωγράφος, ο οποίος ειδικευόταν στην τοπιογραφία. Πέρασε το μεγαλύτερο μέρος της σταδιοδρομίας του στη Ρώμη, όπου και εισήγαγε το βορειοευρωπαϊκό ύφος στην τοπιογραφία.

Ερείπεια στην Ιταλία

Βιογραφία
---------

Ο Ματάις ήταν γιος του ζωγράφου Ματάις Μπριλ του πρεσβύτερου (; πιθανώς Μπρέντα - περ. 1550, Αμβέρσα). Ο Ματάις και ο μικρότερος αδελφός του Πάουλ Μπριλ πιθανότατα ξεκίνησαν την καλλιτεχνική τους εκπαίδευση στην Αμβέρσα με τον πατέρα τους. Γύρω στο 1575 ο Ματάις μετοίκησε στη Ρώμη.

Εκεί εργάστηκε σε ορισμένες νωπογραφίες στο Αποστολικό Παλάτι του Βατικανού συμπεριλαμβανομένης της τοιχογραφίας *Απόψεις της Ρώμης με τη διακομιδή των λειψάνων του Αγίου Γρηγορίου του Ναζιανζηνού*, που φιλοτεχνήθηκε λίγο μετά την πραγματική διακομιδή των λειψάνων του Αγίου τον Ιούνιο του 1580. Ο νεότερος αδελφός του Πάουλ τον συντρόφευσε πιθανόν γύρω ή λίγο μετά το 1582.

Το δεύτερο έργο του Ματάις στη Ρώμη ήταν στον "Πύργο των Ανέμων" ή "Γρηγοριανό Πύργο" στο Βατικανό. Το κτίριο αυτό στο Ανάκτορο του Βατικανού χτίστηκε μεταξύ 1578 και 1580 από τον αρχιτέκτονα Οτταβιάνο Μασκερίνο από τη Μπολόνια ως αστρονομικό παρατηρητήριο για τη μελέτη της αναμόρφωσης του Γρηγοριανού ημερολογίου από τον Πάπα Γρηγόριο ΙΓ΄. Με τη βοήθεια του αδελφού του, Πάουλ, ο Ματάις Μπριλ διακόσμησε τις ζωφόρους σε τέσσερις αίθουσες με βιβλικούς κύκλους τοπίων και δύο αίθουσες με απόψεις της Ρώμης και φανταστικές "*vedute*" (απόψεις) σε ψευδαισθησιακό πλαίσιο. Ζωγράφισε, επίσης, δύο αίθουσες στο Παλάτσο Ορσίνι στο Μοντεροτόντο, βόρεια της Ρώμης, στις οποίες υπέγραψε με ένα ζευγάρι μικρά ματογυάλια (στη φλαμανδική γλώσσα η λέξη "Bril" μεταφράζεται ως "ματογυάλια").

Όταν το 1583 ο Ματάις απεβίωσε, ο αδελφός του συνέχισε το έργο του, αναλαμβάνοντας πολλές από τις παραγγελίες του.

Έργο
----

Topographia Variarum Regionum, χαρακτικό του Σίμον Φρίσιους από πίνακα του Ματάις Μπριλ
Το έργο του είναι σήμερα γνωστό κυρίως από τις τοιχογραφίες και τα σχέδιά του. Ο Ματάις ειδικευόταν στα τοπία. Ζωγράφισε δύο τύπους τοπίων: Έναν με τοπογραφικό ενδιαφέρον κι έναν με φανταστικά τοπία.

Ο Ματάις συνέβαλε στο είδος της "τοπογραφικής τοπιογραφίας" συνδυάζοντας μεγάλη προσοχή στη λεπτομέρεια με προοπτική που τονίζει τη μνημειακότητα των απεικονιζομένων κτισμάτων. Η προοπτική αυτή επιτυγχανόταν με χρήση χαμηλότερου σημείου θέασης και δυναμικής σμίκρυνσης στην απόσταση του απεικονιζομένου αντικειμένου.

Τα φανταστικά του τοπία, χωρίς τοπογραφικό ενδιαφέρον, είναι συνήθως μανιεριστικού τύπου από την άποψη της προσεκτικής παρατήρησης της Φύσης και τις δραματικές αντιθέσεις φωτός και σκιάς. Η παλέτα τους κυριαρχείται από έντονα μπλε και πράσινα και η οι πινελιές τους είναι ιμπρεσιονιστικές. Τα φανταστικά αυτά τοπία χρησιμοποιήθηκαν από τον αδελφό του Πάουλ και άλλους ζωγράφους ως πηγή έμπνευσης για το έργο τους. Οι πίνακες αυτοί είναι σήμερα γνωστοί μέσω μιας σειράς χαρακτικών που δημιούργησε ο από την Ολλανδική Δημοκρατία χαράκτης Σίμον Φρίσιους Εκδόθηκαν το 1611 και το 1613-14 σε δύο τόμους, υπό τον τίτλο *Topographia Variarum Regionum.*

Ο Ματάις ήταν, επίσης, παραγωγικός σχεδιαστής και τα σχέδιά του αποτελούν πρωταρχική πηγή πληροφοριών για το έργο του. Πολλά από αυτά τα σχέδια φυλάχτηκαν από τον αδελφό του, Πάουλ, και αντιγράαφηκαν από συγχρόνους του καλλιτέχνες, όπως ο Γιαν Μπρίγκελ ο πρεσβύτερος.

Είναι γνωστό ότι συνεργάστηκε με τους Ιταλούς ζωγράφους Αντόνιο Τεμπέστα, Νικκολό Τσιρτσινιάνι και Ματτέο ντα Σιένα σε ποικίλα έργα.

Δείτε επίσης
------------

* Πάουλ Μπριλ
* Κατάλογος Φλαμανδών ζωγράφων

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb150437757. Ανακτήθηκε στις 10  Οκτωβρίου 2015.
2. 1 2  «Matthaeus Brill». *Biografisch Portaal*. 00983488.
3. ↑  (Ολλανδικά) *RKDartists*. 12589. Ανακτήθηκε στις 9  Οκτωβρίου 2017.
4. ↑  (Σλοβακικά, Τσεχικά, Αγγλικά) *Web umenia*. 1321627. Ανακτήθηκε στις 1  Ιουλίου 2020.
5. ↑  (Ολλανδικά) *RKDartists*. rkd.nl/explore/artists/12589. Ανακτήθηκε στις 26  Αυγούστου 2017.
6. ↑  *Εθνικό Μουσείο Καλών Τεχνών της Σουηδίας*. 21306. Ανακτήθηκε στις 9  Οκτωβρίου 2017.
7. ↑  (Αγγλικά) *Union List of Artist Names*. 19  Μαρτίου 2014. 500356124. Ανακτήθηκε στις 25  Οκτωβρίου 2018.
8. 1 2 3  «Бриль, семья художников» (Ρωσικά)
9. ↑  *The Fine Art Archive*. cs.isabart.org/person/108975. Ανακτήθηκε στις 1  Απριλίου 2021.
10. 1 2  «Бриль» (Ρωσικά)
11. ↑  (Αγγλικά) *Union List of Artist Names*. 7  Αυγούστου 2021. 500007303. Ανακτήθηκε στις 9  Μαΐου 2022.
12. ↑  «Бриль, Матвей и Павел» (Ρωσικά)
13. ↑  Είναι γνωστές πολλές παραλλαγές του ονόματός του: Mathijs Bril (II), Mattheus Bril, Mattheus Bril (II), Matthijs Bril (II), Matthys Bril, Matthys Bril (II), Matthijs Brill, Matthijs Brilli, Mateo Brilli, Mateo Brillo, Matthijs Prüll
14. ↑  Biographical details[*νεκρός σύνδεσμος*] στο Ολλανδικό Ίδρυμα Ιστορίας της Τέχνης (Ολλανδικά)
15. ↑  Nicola Courtright. "Bril." Grove Art Online. Oxford Art Online. Oxford University Press. Web. 16 Apr. 2014
16. 1 2 3 4 5  Nicola Courtright. "Matthijs Bril." Grove Art Online. Oxford Art Online. Oxford University Press. Web. 16 Apr. 2014
17. ↑  Nicola Courtright. "Paul Bril." Grove Art Online. Oxford Art Online. Oxford University Press. Web. 16 Apr. 2014
18. ↑  Biographical details of Paul Bril[*νεκρός σύνδεσμος*] στο Ολλανδικό Ίδρυμα Ιστορίας της Τέχνης (Ολλανδικά)
19. ↑  The Tower of Winds Αρχειοθετήθηκε 2013-07-02 στο Wayback Machine. at Archivum Secretum Vaticanum
20. 1 2 3  Matthijs Bril Αρχειοθετήθηκε 2016-03-04 στο Wayback Machine. on Hadrianus
21. ↑  Cleef 1913.

Πηγές
-----

* Peter and Linda Murray, *The Penguin Dictionary of Art and Artists. Fifth Edition: Revised and Enlarged* (Penguin Books, London, 1988), 51.
* Carla Hendriks, *Northern Landscapes on Roman Walls: The Frescoes of Matthijs and Paul Bril.* (Florence : Centro Di della Edifimi, c2003).
* Anton Mayer, *Das Leben und die Werke der Brueder Matthaeus und Paul Brill.* (Leipzig: K.W. Hiersemann, 1910).

Εξωτερικοί σύνδεσμοι
--------------------

* Έργα του Ματάις Μπριλ στο Ρέικσμουζεουμ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37201255
* LCCN: nr2003025284
* ISNI: 0000 0000 6634 6013
* GND: 128608102
* SUDOC: 075969017
* BNF: cb150437757 (data)
* BPN: 00983488
* ULAN: 500007303
* KulturNav: id
* RKD: 12589

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |